rejauldu/bengali-wikipedia huggingface dataset:
প্যাট্রিশিয়া হাইস্মিথ (জানুয়ারী ১৯, ১৯২১; ফেব্রুয়ারি ৪, ১৯৯৫) একজন মার্কিন ঔপন্যাসিক ছিলেন। ১৯২১ সালে যুক্তরাষ্ট্রে জন্মগ্রহণকারী প্যাট্রিশিয়া মূলত পশ্চিম ইউরোপে জীবনের বেশির ভাগ সময় ব্যয় করেছিলেন। ২২টি উপন্যাস এবং প্রচুর ছোট গল্প লিখেছিলেন তিনি যদিও সবগুলো তিনি প্রকাশ করেননি। ১৯৫২ সালে দ্য প্রাইস অব সল্ট বের করেন তিনি, এই উপন্যাস ইংরেজিভাষী পাঠক-পাঠিকাদের কাছে অনেক প্রিয় হয়েছিলো এবং লেখিকা এই বই দ্বারা অনেক অর্থ আয় করতে পেরেছিলেন। ইংরেজি সাহিত্যের একজন উচ্চ পর্যায়ের লেখিকা বলে গণ্য হন এই ব্যক্তি। শিক্ষিত মার্কিন এবং ব্রিটিশদের মধ্যে এই লেখিকা বিংশ শতাব্দীর অন্যতম শ্রেষ্ঠ সাহিত্যিক হিসেবে পরিগণিত। লেখিকার বাবা জে বার্নার্ড প্ল্যাংম্যান একজন জার্মান জাতির মানুষ ছিলেন।  ২০১৫ সালে হাইস্মিথের উপন্যাস দ্য প্রাইস অব সল্ট অবলম্বনে ক্যারল (চলচ্চিত্র) বের করা হয়। হাইস্মিথ ১৯৭৮ সালে বার্লিন আন্তর্জাতিক চলচ্চিত্র উৎসবের কর্তাব্যক্তি ছিলেন। ব্যক্তিগত জীবনে হাইস্মিথ অনেক ধূমপান এবং মদ্য সেবন করতেন, তার পুরুষবিদ্বেষ ছিলো। তথ্যসূত্র  বহিঃসংযোগ  Works by or about Patricia Highsmith  in libraries (WorldCat catalog)    বিষয়শ্রেণী:মার্কিন ঔপন্যাসিক বিষয়শ্রেণী:১৯২১-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:মার্কিন নারী ঔপন্যাসিক বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন ছোটগল্পকার বিষয়শ্রেণী:ছদ্মনামধারী লেখিকা বিষয়শ্রেণী:লেসবিয়ান লেখিকা বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর ছদ্মনামধারী লেখক বিষয়শ্রেণী:মার্কিন কমিক লেখক বিষয়শ্রেণী:সুইজারল্যান্ডে ক্যান্সারে মৃত্যু বিষয়শ্রেণী:টেক্সাসের এলজিবিটিকিউ ব্যক্তি বিষয়শ্রেণী:বার্নার্ড কলেজের প্রাক্তন শিক্ষার্থী
জগন্মোহন গঙ্গোপাধ্যায় একজন গুণী সঙ্গীতশিল্পী ছিলেন। রবীন্দ্রনাথের যে গানের গলা তা পেয়েছিলেন এনার কাছ থেকে। ছোটোবেলায় কাদম্বরী দেবী ও ওনার কাছে গান শেখেন।  জগন্মোহন এর সাথে দ্বারকানাথ ঠাকুরের মামাতো বোন শিরোমণি দেবী-র বিবাহ হয়। ঠাকুর বাড়ি থেকে যৌতুক হিসাবে কলকাতার হাড়কাটা লেন-এ একটি বাড়ি দেওয়া হয় তাকে। তার পুত্র শ্যাম গাঙ্গুলি ছিলেন ঠাকুর বাড়ির বাজার সরকার। জ্যোতিরিন্দ্রনাথ ঠাকুরের স্ত্রী কাদম্বরী দেবী ছিলেন জগন্মোহনের পৌত্রী।  বনেদি ঠাকুর পরিবার এই গুণী সঙ্গীতশিল্পীকে কোনোদিন ন্যূনতম সম্মান , এমনকি স্বীকৃতি পর্যন্ত দেননি। আজীবন তিনি দ্বারকানাথ ঠাকুরের প্রধান দ্বার রক্ষক থেকে গেছেন।
থাম্ব|ওম প্রকাশ শর্মা ওম প্রকাশ শর্মা (মৃত্যু: ১৬ জানুয়ারি ২০২১) একজন ভারতীয় রাজনীতিবিদ ছিলেন, যিনি উত্তর প্রদেশ আইন পরিষদের সদস্য হিসাবে দায়িত্ব পালন করেছিলেন।  তিনি ছিলেন উত্তর প্রদেশ মাধ্যমিক শিক্ষা সংঘের সভাপতি। ২০১৬ সালে উত্তরপ্রদেশের রাজ্যপাল রাম নায়েক তাকে ইউপি উচ্চ সভায় প্রো-টেম চেয়ারম্যানও নিযুক্ত করেছিলেন।   ২০২১ সালের ১৬ জানুয়ারি তিনি আমাশয় রোগে পড়ে মারা যান।    আরো দেখুন    উত্তরপ্রদেশ আইন পরিষদ   তথ্যসূত্র   বিষয়শ্রেণী:২০২১-এ মৃত্যু বিষয়শ্রেণী:উত্তরপ্রদেশ বিধাান পরিষদের সদস্য বিষয়শ্রেণী:জন্মের বছর অনুপস্থিত বিষয়শ্রেণী:১৯৩০-এর দশকে জন্ম বিষয়শ্রেণী:আমাশয়ে মৃত্যু বিষয়শ্রেণী:ভারতের স্বতন্ত্র রাজনীতিবিদ
আনব্রেকেবল ২০০০ সালের মার্কিন সুপারহিরো রোমাঞ্চকর চলচ্চিত্র। ছবির গল্প লিখেছেন, ছবিটি পরিচালনা এবং প্রযোজনা করছেন এম. নাইট শ্যামলান। এতে অভিনয় করেছেন অভিনয় করেছেন ব্রুস উইলিস, স্যামুয়েল এল. জ্যাকসন, রবিন রাইট, স্পেন্সার ট্রিট ক্লার্ক এবং শার্লেন উডার্ড।   অভিনয়ে   ব্রুস উইলিস – ডেভিড ডান  ডেভিস ডাফিল্ড – ২০-বছর বয়সী ডেভিড  স্যামুয়েল এল. জ্যাকসন – এলাইজা প্রাইস/মিস্টার গ্লাস  জনি হিরাম জেমিসন – ১৩-বছর বয়সী এলাইজা  রবিন রাইট – অড্রে ডান, ডেভিডের স্ত্রী।  লরা রেগান – ২০-বছর বয়সী অড্রে  স্পেনসার ট্রিট ক্লার্ক – জোসেফ ডান, ডেভিডের ছেলে।  চার্লেন উডার্ড – মিসেস প্রাইস, এলাইজার মা।  ইমন ওয়াকার – ডক্টর ম্যাথিসন  লেসলি স্টেফানসন – কেলি  বোস্টিন ক্রিস্টোফার – কমিক বুক ক্লার্ক  এলিজাবেথ লরেন্স  জেমস হ্যান্ডি  চান্স কেলি  মাইকেল কেলি – ডক্টর ডুবিন  জোই হ্যাজিনস্কি – পাঁচ বছর বয়সী ছেলে/কেভিন ওয়েন্ডেল ক্রাম্ব  ডায়ান কটেন মারফি – পেনেলোপ ক্রাম্ব   পুরস্কার   পুরস্কার  বিভাগ প্রাপক ফলাফল সূত্রস্যাটার্ন অ্যাওয়ার্ডসবেস্ট অ্যাকশন/অ্যাডভেঞ্চার/থ্রিলার ফিল্মব্ল্যাক রিল অ্যাওয়ার্ডবেস্ট ফিল্ম পোস্টারগোল্ডেন ট্রেলার অ্যাওয়ার্ডবেস্ট হরর/থ্রিলার ফিল্মব্লকবাস্টার এন্টারটেইনমেন্ট অ্যাওয়ার্ডসফেভারিট অ্যাক্টর - সাসপেন্সব্রুস উইলিসস্যামুয়েল এল. জ্যাকসনফেভারিট সাপোর্টিং অ্যাক্টর - সাসপেন্সস্পেনসার ট্রিট ক্লার্কফেভারিট সাপোর্টিং অ্যাকট্রেস - সাসপেন্সরবিন রাইট পেনব্রাম স্টোকার অ্যাওয়ার্ডসবেস্ট স্ক্রিনপ্লেএম নাইট শ্যামালাননেবুলা অ্যাওয়ার্ড বেস্ট স্ক্রিপ্টইন্টারন্যাশনাল হরর গিল্ড অ্যাওয়ার্ডবেস্ট ফিল্মবোগি পুরস্কারবোগি অ্যাওয়ার্ড ইন সিলভার   তথ্যসূত্র    বহিঃসংযোগ        বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:টাচস্টোন পিকচার্সের চলচ্চিত্র বিষয়শ্রেণী:ফিলাডেলফিয়ার পটভূমিতে চলচ্চিত্র বিষয়শ্রেণী:মার্কিন সুপারহিরো চলচ্চিত্র বিষয়শ্রেণী:মার্কিন বিজ্ঞান কল্পকাহিনী চলচ্চিত্র বিষয়শ্রেণী:মার্কিন মনস্তাত্ত্বিক থ্রিলার চলচ্চিত্র বিষয়শ্রেণী:মার্কিন রহস্য চলচ্চিত্র বিষয়শ্রেণী:২০০০-এর দশকের সুপারহিরো চলচ্চিত্র বিষয়শ্রেণী:২০০০-এর দশকের রহস্য চলচ্চিত্র বিষয়শ্রেণী:২০০০-এর চলচ্চিত্র
জামতাড়া রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি জামতাড়া ও জামতাড়ার পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ২ টি প্ল্যাটফর্ম রয়েছে। এই স্টেশনে প্রতিদিন ২৮ টি ট্রেন যাত্রাবিরতি করে।  ইতিহাস  বৈদ্যুতীকরণ  রেলওয়ে স্টেশন ও রেলপথের বৈদ্যুতীকরণ ১৯৯৫–৯৬ সালে কারা হয়েছিল।  তথ্যসূত্র  বিষয়শ্রেণী:জামতারা জেলার রেলওয়ে স্টেশন
সোকল্লু মেহমেদ পাশা মসজিদ () একটি ১৬শ শতকের উসমানীয় মসজিদ। এটি ইস্তানবুলে, তুরস্কে অবস্থিত।  মসজিদটি ইস্তানবুলের বেওগ্লু জেলার আজাপকাপি পাড়ায় অবস্থিত। এটি গোল্ডেন হর্নের উপর আতাতুর্ক সেতুর পাশে অবস্থিত। যদিও মসজিদ নির্মাণের সময় সেখানে কোনো সেতু ছিল না। এটি উসমানীয় রাজকীয় স্থপতি মিমার সিনান (আনুমানিক ১৪৮৮/১৪৯০–১৫৮৮) দ্বারা নকশা করা হয় এবং প্রধান উপদেষ্টা সোকল্লু মেহমেদ পাশা (কার্যকাল ১৫৬৫–১৫৭৯) এর জন্য ১৫৭৮ সালে নির্মিত হয়। এটি ইস্তানবুলে মিমার সিনান নির্মিত একই নামের তিনটি মসজিদের একটি।  আরও দেখুন  মিমার সিনান নকশা করা জুমার মসজিদের তালিকা  ইস্তানবুলের মসজিদের তালিকা  তথ্যসূত্র  গ্যালারি  বহিঃসংযোগ  সোকল্লু মেহমেত পাশা জামী (আজাপকাপি), আর্কনেট। বহু ছবিসহ গ্যালারি, পবেস  বিষয়শ্রেণী:১৫৭৮-এ নির্মিত ধর্মীয় ভবন ও কাঠামো বিষয়শ্রেণী:মিমার সিনান নির্মিত ভবন বিষয়শ্রেণী:ইস্তানবুলের উসমানীয় মসজিদ বিষয়শ্রেণী:উসমানীয় সাম্রাজ্যে ১৫৭৮ সালের স্থাপনা বিষয়শ্রেণী:বেওগ্লু জেলার ভবন ও কাঠামো বিষয়শ্রেণী:১৫৭০-এর দশকে নির্মিত মসজিদ
সৈয়দ নাফিস আল-হুসাইনি (১১ মার্চ ১৯৩৩ - ৫ ফেব্রুয়ারি ২০০৮) (উর্দু: سید نفیس الحسینی) একজন বিখ্যাত ক্যালিগ্রাফার, ইসলামে পণ্ডিত, কবি এবং আধ্যাত্মিক ব্যক্তিত্ব ছিলেন। এছাড়াও তিনি মক্কার মসজিদ আল হারামের একটি দরজায় চারুলিপি খোদাই করেছিলেন।   প্রাথমিক ও শিক্ষা জীবন  নাফিস আল-হুসাইনি ১৯৩৩ সালে শিয়ালকোটে জন্মগ্রহণ করেছিলেন। তার আসল নাম আনোয়ার হুসাইন, তবে তিনি ইসলামি বিশ্বে নাফিস আল-হুসাইনি শাহ নামে পরিচিতি লাভ করেছিলেন। তিনি ভোপালওয়ালার একটি উচ্চ বিদ্যালয়ে প্রাথমিক শিক্ষা লাভ করেন। ১৯৪৭ সালে তিনি ফয়সালাবাদে এসে এফএ পর্যন্ত পড়াশোনা করেন।   কর্মজীবন  নাফিস আল-হুসাইনি ১৯৪৮ সালে চারুলিপির মাধ্যমে তার কর্মজীবন শুরু করেছিলেন। তিনি তার পিতা সৈয়দ মুহাম্মদ আশরাফ আলীর কাছ থেকে চারুলিপি শিল্পের উত্তরাধিকার লাভ করেন, যিনি নাসখের বিশেষজ্ঞ ছিলেন এবং পবিত্র কোরআনের চারুলিপিতে দক্ষতার জন্য খ্যাতি অর্জন করেছিলেন। ১৯৫২ সালে তিনি লাহোরে তার কার্যালয় স্থাপন করেন। তিনি নাসখ এবং নাস্তালিক লিপিগুলিতে বিশেষ স্থান এবং দক্ষতা অর্জন করেছিলেন। এগুলি ছাড়াও তিনি কুফিক, সুলুস , রুকআ লিপি এবং ইজাজায় শিল্পকর্ম তৈরি করেছিলেন। নাফিস আল-হুসাইনি অনেক দেশ সফর করেছিলেন এবং বিচারক হিসাবে ইরান ও মিশরে আন্তর্জাতিক চারুলিপি প্রতিযোগিতায় অংশ নিয়েছিলেন। তিনি নাস্তালিকের একটি লিখন পদ্ধতিও আবিষ্কার করেছিলেন, যার নাম ছিল "নাফিস নাস্তালিক"।  তিনি আলমি মজলিস তাহাফ্ফুজ খতমে নবুয়াতের কেন্দ্রীয় উপ-আমির হিসাবেও দায়িত্ব পালন করেছেন।   পুরস্কার    প্রাইড অব পারফরম্যান্স  (১৯৮৫)  সিতারা-ই-ইমতিয়াজ   ১৯৮০ সালে পাকিস্তান ন্যাশনাল কাউন্সিল অফ আর্টস-এর চারুলিপি প্রদর্শনীতে প্রথম পুরস্কার  পাকিস্তান পাবলিক রিলেশনস সোসাইটি আয়োজিত ১৯৮২ সালে কুরআনের চারুলিপি সর্ব-পাকিস্তান প্রদর্শনীতে প্রথম পুরস্কার।   মৃত্যু  ২০০৮ সালের ৫ ফেব্রুয়ারি তিনি লাহোরে মারা যান। লাহোরের বাদশাহী মসজিদে জানাজা সম্পন্ন হয়, যাতে সারা দেশ থেকে এক লাখেরও বেশি মানুষ অংশ নিয়েছিল। এবং তার ইচ্ছানুযায়ী তাকে খানকাহ সৈয়দ আহমেদ শহিদের কবরস্থানে দাফন করা হয়।   তথ্যসূত্র   বিষয়শ্রেণী:পাকিস্তানি কবি বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:২০০৮-এ মৃত্যু বিষয়শ্রেণী:১৯৩৩-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:মুসলিম ধর্ম প্রচারক
থাম্ব|একজন গাড়ী রক্ষক, যিনি দক্ষিণ আফ্রিকাতে কাজ করেন। এ্কজন গাড়ী রক্ষী একজন অনানুষ্ঠানিকভাবে নিযুক্ত ব্যক্তি যারা গাড়ী পার্কিং স্পট সন্ধান এবং তাদের মালিকদের ফিরে না আসা পর্যন্ত এই গাড়িগুলির সুরক্ষা নিশ্চিত করার দায়িত্বে নিয়োজিত থাকেন। এই স্ব-কর্মযুক্ত ব্যক্তিরা প্রায়শই নামমাত্র অর্থ নেন। এগুলিকে পার্কিং অ্যাসিস্ট্যান্টস, পার্কিং অ্যাটেন্ডেন্ট বা গাড়ি ভ্যালিট বলা যেতে পারে।   পটভূমি  গাড়ী রক্ষার কাজ যে কোনও ক্ষেত্রে ঘটতে পারে। যেখানে আনুষ্ঠানিক কর্মসংস্থানের অভাব জন্ম দেয় একটি অনানুষ্ঠানিক অর্থনীতির । এই কাজগুলো দক্ষিণ আফ্রিকার শহরগুলিতে সবচেয়ে বেশি দেখা যায়, তবে এটি [দক্ষিণ আফ্রিকা] জুড়ে সাধারণ বিষয়। গাড়ী রক্ষীরা অপরাধী সনাক্তকরণের সম্ভাবনা বৃদ্ধি করে অপরাধ প্রতিরোধ করে । তারা সম্ভাব্য অপরাধীদের বাধা প্রদান এবং সম্ভাব্য অপরাধীদের অন্যত্র সরিয়ে নেওয়ার জন্য তাদের প্ররোচিত করে।    দক্ষিণ আফ্রিকা    পটভূমি  দক্ষিণ আফ্রিকা্তে বেকারত্বের হার এবং অপরাধের হার  বেশি। হিংসাত্মক এবং অহিংস উভয়ই রয়েছে - বিশেষত মোটর চুরি। দক্ষিণ আফ্রিকার আনুষ্ঠানিক বেকারত্ব প্রায় ২৫% এবং দক্ষিণ আফ্রিকাতে অভিবাসীদের সংখ্যা আনুষ্ঠানিক খাতের কাজের সুযোগের পরিমাণকে ছাড়িয়ে যাওয়ার কারণে এই কাজ বৃদ্ধি পাবে বলে আশা করা হচ্ছে। আনুষ্ঠানিক কর্মসংস্থান খুঁজে পেতে অক্ষম ব্যক্তিরা আয়ের বিকল্প উৎস হিসাবে গাড়ী রক্ষীতে পরিণত হয়। প্রতিদিনের সংবাদমাধ্যমে মাঝে মাঝে নিবন্ধ বাদে দক্ষিণ আফ্রিকার গাড়ি রক্ষী শিল্প নিয়ে খুব কম গবেষণা করা হয়েছে, এমনকি অন্যান্য দেশেও এর চেয়ে কম গবেষণা হয়েছে।    তথ্যসূত্র   বিষয়শ্রেণী:অনানুষ্ঠানিক পেশা বিষয়শ্রেণী:পরিবহন সংক্রান্ত পেশা বিষয়শ্রেণী:নিরাপত্তা রক্ষী বিষয়শ্রেণী:পরিবহন পেশা
thumb|right|পশ্চিমঘাটের আবে জলপ্রপাত  কাবেরী নদী (ইংরেজি: Cauvery; কন্নড়: ಕಾವೇರಿ ನದಿ; তামিল: காவிரி ஆறு) ভারতের অন্যতম প্রধান নদী। হিন্দু বিশ্বাস অনুযায়ী এই নদী পবিত্র। কর্ণাটক রাজ্যের কোড়গু জেলায় অবস্থিত পশ্চিমঘাটের তালকাবেরী নামক স্থানে এই নদীর উৎপত্তি। অতঃপর দক্ষিণ ও পূর্বে কর্ণাটক ও তামিলনাড়ু রাজ্যদ্বয়ের মধ্য দিয়ে প্রবাহিত হয়ে দাক্ষিণাত্য মালভূমির দক্ষিণ-পশ্চিম নিম্নভূমি হয়ে দুটি প্রধান শাখায় বিভক্ত হয়ে এই নদী বঙ্গোপসাগরে পতিত হয়েছে।  কাবেরী নদী অববাহিকার আয়তন ২৭,৭০০ বর্গমাইল। এর উপনদীগুলির মধ্যে উল্লেখযোগ্য শিমসা নদী, হেমবতী নদী, অর্কবতী নদী, হোন্নুহোল নদী, লক্ষণতীর্থ নদী, কাম্বিনী নদী, ভবাণী নদী, লোকপাবনী নদী, নয়াল নদী ও অমরাবতী নদী। কাবেরী নদীর সামগ্রিক দৈর্ঘ্য ৪৭৫ মাইল বা ৭৬৫ কিলোমিটার। মহীশূর শহরের পূর্বে এই নদী শিবসমুদ্রম দ্বীপ সৃষ্টি করেছে, যার অন্যদিকেই রয়েছে ৩২০ ফুট দীর্ঘ নয়নাভিরাম শিবসমুদ্রম জলপ্রপাত। এই নদী নিবিড় সেচপ্রকল্প এবং জলবিদ্যুৎ উৎপাদনের উল্লেখযোগ্য উৎস।  কয়েক শতাব্দী ধরে কাবেরী নদী সেচসেবিত কৃষিব্যবস্থাকে পুষ্ট করে এসেছে। এই নদী দক্ষিণ ভারতের প্রাচীন রাজ্যগুলি ও আধুনিক নগরগুলির প্রাণস্বরূপ।  উপনদী:- ডানতীর:-ভাবাণী,সুবর্ণবতী,কাবেরী বামতীর:-হেমবতী,সিমসা   তথ্যসূত্র    বহিঃসংযোগ   Cauvery Presentation on the Cavery River  Talakaveri Coorg  বিষয়শ্রেণী:তামিলনাড়ুর নদী বিষয়শ্রেণী:ভারতের নদী   বিষয়শ্রেণী:কর্ণাটকের নদী বিষয়শ্রেণী:প্রাচীন ভারতীয় নদী বিষয়শ্রেণী:পবিত্র নদী বিষয়শ্রেণী:করমণ্ডল উপকূল
কক্সবাজার ইন্টারন্যাশনাল ইউনিভার্সিটি ২০১৩ সালে প্রতিষ্ঠিত হয়। এর স্থায়ী ক্যাম্পাস ডায়নামিক কক্স কিংডম, কলাতলি মোড়ে অবস্থিত। এটি কক্সবাজার জেলার একমাত্র সরকার ও ইউজিসি অনুমোদিত বেসরকারি বিশ্ববিদ্যালয়। এটি বাংলাদেশের সর্বদক্ষিণের একমাত্র বিশ্ববিদ্যালয়। বিশ্ববিদ্যালয় থেকে কক্সবাজার সমুদ্র সৈকত দেখা যায়, যা পৃথিবীর দীর্ঘতম সমুদ্র সৈকত।   আরও দেখুন   সরকারি বিশ্ববিদ্যালয়  বেসরকারি বিশ্ববিদ্যালয়  জাতীয় বিশ্ববিদ্যালয়   তথ্যসূত্র    বহিঃসংযোগ     বাংলাদেশ বিশ্ববিদ্যালয় মঞ্জুরী কমিশন  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:কক্সবাজার জেলার শিক্ষাপ্রতিষ্ঠান বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কক্সবাজারের ভবন ও স্থাপনা
১৮৯৬ সালে, মাদ্রাজ সরকার ১৮৯১ সালের মালাবার বিবাহ কমিশনের সুপারিশ করা  মালাবার বিবাহ আইন পাস করে। এই আইনের বলে, মালাবারে, যে কোন সম্প্রদায়, যাঁরা মরুমাক্কাতায়ম (মাতৃতান্ত্রিকতা) পালন করেন, তারা সম্বন্ধম করে বিবাহ নিবন্ধন করতে পারবেন। এটি নিষিদ্ধ করণ আইন না হয়ে একটি অনুমতিসূচক আইন ছিল: একটি সম্পর্ক নিবন্ধিত কিনা, তা সম্পূর্ণরূপে সম্পর্কের সাথে যুক্ত মানুষদের সিদ্ধান্ত ছিল।  স্যার সি. শঙ্করণ নায়ার দ্বারা শুরু করা কাজটি, মূলত ব্যর্থ ছিল। পানিক্কর লক্ষ্য করেন, এই আইন প্রবর্তনের ২০ বছর পরেও মাত্র ছয়টি সম্পর্ক নিবন্ধিত হয়েছে এবং সবগুলিতেই স্বয়ং নায়ার পরিবারের সদস্যরাই জড়িত ছিল।  সম্বন্ধম এবং মরুমাক্কাতায়ম  নায়ার সম্প্রদায় দ্বারা অনুশীলন করা, সম্পর্কের একটি ধরন ছিল সম্বন্ধম। নৃতত্ত্ববিদ ক্রিস্টোফার ফুলার বলেছেন, "নায়ারদের বিবাহ পদ্ধতি, তাদের নৃতাত্ত্বিক বৃত্তের সব সম্প্রদায়ের মধ্যে, সবচেয়ে বিখ্যাত"। থমাস নসিটার মন্তব্য করেছেন, তাদের সমাজে, যার মধ্যে আছে  প্রাক-বয়ঃসন্ধিতে থালিকেট্টু কল্যাণম অনুষ্ঠান এবং সমান ঘরে অথবা উচ্চ শ্রেণী বা জাতিতে বিবাহ এবং একধরনের বহুভর্তৃকত্ব উভয়েই অনুমোদিত, "এতট অলস ব্যবস্থা ছিল যে 'বিবাহের' অস্তিত্ব আদৌ ছিল কিনা সে বিষয়ে সন্দেহ হয়।" পুরুষ এবং মহিলা উভয়েরই বিভিন্ন সঙ্গী থাকতে পারত। তারা উভয়েই সম্পর্ক ভেঙে বেরিয়ে যেতে পারত এবং সামান্য চেষ্টাতেই অন্য সঙ্গী পেয়ে যেত।  সম্বন্ধম ব্রিটিশ ঔপনিবেশিক সরকার দ্বারা স্বীকৃত ছিল না, তারা বলতেন এটি আসলে বিবাহিতা না হয়েও স্ত্রীরূপে ব্যবহৃত হত্তয়া। সিভিল কোর্ট এই বিষয়টি তাদের এক্তিয়ারে নয় বলে জানায়, এর প্রধান কারণ, সম্পর্কটি সহজেই উভয় পক্ষের দ্বারা মীমাংসিত হতে পারত এবং এটিতে সম্পত্তির অধিকার সংক্রান্ত কিছু ছিল না।  এই অঞ্চলের জমি জায়গার ওপর নাম্বুদিরি ব্রাহ্মণদের পরিপূর্ণ দখলের কারণে, তারা খুবই প্রভাবশালী ছিলেন। এই সম্প্রদায়ের বাইরের মানুষেরা মনে করতেন, নিম্ন সম্প্রদায়ের নায়ার মহিলাদের ওপর যৌন প্রবেশাধিকার লাভের জন্য নাম্বুদিরি পুরুষরা এই প্রভাব কাজে লাগাতেন।   মরুমাক্কাতায়ম ও ঔপনিবেশিক প্রশাসকদের কাছে একটি উদ্বেগের বিষয় ছিল।    পরিবর্তনের জন্য আন্দোলন মরুমাক্কাতায়ম নিয়ে অসন্তুষ্টির প্রকাশ ১৮৭০ ও ১৮৮০র পত্র পত্রিকায় বিশেষভাবে প্রকাশ হয়, এবং ঔপনিবেশিক প্রশাসক উইলিয়াম লোগান সেই সময়ের একটি সরকারী রিপোর্টে এর বিরুদ্ধে কথা বলেন। মাদ্রাজ বিধান সভায়, এই প্রথাকে বৈধতা দিতে নায়ার একটি বিল চালু করতে গেলে, ১৮৯০ সালে মামলা শুরু হয়। এর ফলে ১৮৯১ সালে প্রশাসন মালাবার বিবাহ কমিশন প্রতিষ্ঠা করে। মাতৃতান্ত্রিকতা প্রথার তদন্তের উদ্দেশ্যে এটি শুরু হয় এবং বিবাহ, পরিবার প্রতিষ্ঠান এবং উত্তরাধিকারের মত ঐতিহ্যগত প্রথায় পরিবর্তনগুলি কার্যকর করার জন্য আইনি ব্যবস্থাগুলি ব্যবহার করা উচিত কিনা তা সুপারিশের সাথেও অভিযুক্ত করা হয়েছিল।   তথ্যসূত্র  বিষয়শ্রেণী:বিবাহ বিষয়শ্রেণী:পরিবার বিষয়শ্রেণী:ভারতের সামাজিক ইতিহাস বিষয়শ্রেণী:ভারতীয় পরিবার আইন
আলান মার্কেস লৌরেইরো (; জন্ম: ৮ জানুয়ারি ১৯৯১; আলান নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগো এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১১ সালে, আলান ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় এক বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৮ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।  প্রারম্ভিক জীবন আলান মার্কেস লৌরেইরো ১৯৯১ সালের ৮ই জানুয়ারি তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আলান ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১১ সালে তিনি ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০১৮  ২  ০ ২০১৯  ৭  ০ ২০২০  ১  ০ সর্বমোট  ১০  ০  তথ্যসূত্র  বহিঃসংযোগ                     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:উদিনেসে কালচোর খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:ভাস্কো দা গামা রেগাতাস ক্লাবের খেলোয়াড় বিষয়শ্রেণী:আল ওয়াহদা ফুটবল ক্লাবের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার
খোড়াগাছ ইউ‌নিয়‌নের নামকরনের ই‌তিহাস  উনিশশত ত্রিশের দশকে অত্র ইউনিয়নের চক বাজার ঈদগা মাঠ সংলগ্ন মরহুম জামাতুল্লাহ পাইকা‌ড়ের আমের সাইর নামক একটি আম বাগান ছিল। উক্ত আম বাগানে একটি বিরাট বড় আম গাছ ছিল। বাগান মালিক গাছটি বিক্রয় করলে  ক্রেতা আমগাছটি উঠানোর জন্য চারপার্শে মাটি খনন করা কালীন গাছটিকে বিপদজনক মনে করে খনন করা অবস্থায় পরিত্যক্ত রেখে চলে যান। পরবর্তীতে ঝড়ে আম গাছটি রাস্তার উপড়ে  পড়ে যায়, খনন করা অবস্থায় গাছটি পড়ে যাওয়ার কারণে গাছটির নাম  খোড়াগাছ এবং পরবর্তীতে এই খোড়াগাছ নামানুসারে ইউনিয়নের নাম করন হয় খোড়াগাছ।  অন্যান্য বাড়ির সংখ্যা-৬৬৮৩টি, হাটের সংখ্যা-৪টি, বাজারের সংখ্যা-৪টি, মসজিদ-৪৫টি, মন্দির-৬টি, শ্বশান-২টি, মহাবিদ্যালয়-৩টি, উচ্চ বিদ্যালয়-৬টি, সরকারী প্রাথমিক বিদ্যালয়-২০টি,  মাদ্রাসা-৬টি, মক্তব-৫০, কমিউনিটি  ক্লিনিক-৩টি, স্যাটে লাইট ক্লিনিক-৮টি, এনজিও কার্যক্রম-৫টি, ক্লাব-৪টি, নদ/নদী-২টি, খাল-৪টি, জলমহল-১টি, বনবিভাগ-১টি, কোল্ড ষ্টোর-১টি, গার্মেন্টস-১টি, ছ”মিল-৯টি, রাইচ মিল-৮টি, চাতাল-৮টি, পোল্ট্রি খামার-২টি, নার্সারী-৫টি, মাজার শরিফ-৩টি, আদর্শ গ্রাম-২টি, পাকা রাস্তা-৩টি, কাচা রাস্তা-৪০টি,  কুঠির শিল্প-২টি, ব্রিজ-১৫টি, খেলার মাঠ-৮টি।  গ্রামের তালিকা বখশিপাড়া, খোড়াগাছ উত্তরপাড়া, গুয়াতিপাড়া, সরকারপাড়া, মাদ্রাসাপাড়া, কুঠিপাড়া, মোড়লপাড়া, মন্ডলপাড়া, মিয়াপাড়া, পাইকারপাড়া, পাচঘরিয়া, নওদাপাড়া, সিরাজ, বাশটারী, মির্জাপুর, কিশামত রসুলপুর, রুপসী হল্লাইপাড়া, উত্তরপাড়া, রুপসী নাপিতপাড়া, রুপসী মধ্যপাড়া, ফকিরপাড়া, রুপসী দোলাপাড়া, ফতেপুর, রুপসী শৌলমারী, রুপসী গাছুয়াপাড়া, রুপনী সর্দারপাড়া, রুপসী বেকীপাড়া, সিকদারপাড়া, রুপসী গাছুয়াপাড়া র্পূবপাড়া, রুপসী ঘোনাপাড়া, রুপনী বড়বাড়ী, রুপসী মুন্সিপাড়, রুপসী হাজীপাড়া, পূর্বপাড়া, বকুলতলা, বনগা জুম্মাপাড়া, মাছুয়াপাড়া, মিয়াপাড়া,নয়াপাড়া, লালপুকুর, ফকিরপাড়া, তেকানী, ওকড়াপাড়া, সিট জারুল্লাপুর, পশ্চিমপাড়া, রংগাতীপাড়া, মৌলভীগঞ্জ, ধরেরপাড়া, পাইকাড় পাড়া, পাইকাড় পাড়া,ফকিরপাড়া, চতড়া, জারুল্লাপুর সরকারপাড়া, গাড়িয়ালপাড়া, ঘোনাপাড়া।  বিখ্যাত হাড়িভাঙ্গা আম এর উৎপত্তির জন্য বিখ্যাত। হা‌ড়িভাঙ্গা আ‌মের জন‌্য পদাগঞ্জ হাট অত‌্যন্ত বিখ‌্যাত । জিআই পণ‌্য  হি‌সে‌বে হা‌ড়িভাঙ্গা আম অত‌্যন্ত জন‌প্রিয় হওয়ায় প্রতিবছর আম‌মেলা ব‌সে ।  তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:মিঠাপুকুর উপজেলার ইউনিয়ন
জোনাতান বাকালচুক (জন্ম ১৯৯৮) ২০১৮ সাল থেকে একজন ইসরায়েলি দাবাড়ু, আন্তর্জাতিক মাস্টার এবং ২০১৪ সাল থেকে একজন ফিদে মাস্টার   তিনি ২০১৮ সালে ইসরায়েলি জুনিয়র চ্যাম্পিয়নশিপ জিতেছিলেন   তিনি ২০১৯ নাটান ব্লুমকিন মেমোরিয়ালে ৮/১০ স্কোর নিয়ে গাদ রেচলিস এবং তামির নাবাটির সাথে টাই করে প্রথম স্থান অর্জন করেছিলেন।   তিনি ২০১৩ এবং ২০১৪ সালে ইসরায়েলি অনুর্ধ্ব-১৬ চ্যাম্পিয়নশিপে দ্বিতীয় স্থান অর্জন করেন।    তিনি ২০০৯ সালে ইসরায়েলি অনুর্ধ্ব-১১ চ্যাম্পিয়নশিপে ১ম স্থান অর্জন করেছিলেন।   ২০১৫ সালে ইউরোপিয়ান চ্যাম্পিয়নশিপের পঞ্চম রাউন্ডে তিনি জিএম মিখাইল অ্যান্টিপভকে পরাজিত করেন।    তথ্যসূত্র   বহিঃসংযোগ        বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইসরায়েলি দাবাড়ু বিষয়শ্রেণী:দাবার আন্তর্জাতিক মাস্টার
আরিচা ঘাট বাংলাদেশের একটি নৌবন্দর। এটি মানিকগঞ্জের শিবালয় উপজেলায় অবস্থিত। নব্বই দশকের আগ পর্যন্ত উত্তর-দক্ষিণ এবং পশ্চিমাঞ্চলের লক্ষাধিক মানুষের রাজধানীসহ দেশের বিভিন্ন প্রান্তের সাথে একমাত্র যোগাযোগ মাধ্যম ছিল এই আরিচা ঘাট।   ইতিহাস  ভারত-পাকিস্তান বিভাগের আগেই যমুনা নদীর পাড়ে মানিকগঞ্জের শিবালয় উপজেলার এই আরিচা ঘাট দেশের অন্যতম বড় নৌ-বন্দর। কলকাতা-আসাম রুটের জাহাজ-স্টিমার এই ঘাটে ভিড়তো, এখানে ছিল বড় বড় পাটের গুদাম এবং আরিচায় গড়ে উঠেছিল জমজমাট ব্যবসা কেন্দ্র। ১৯৬৪ সালে ঢাকা-আরিচা সড়ক চালু হওয়ার পর আরিচা থেকে যমুনা পাড় হয়ে নগরবাড়ী এবং আরিচা থেকে যমুনা-পদ্মা পাড় হয়ে দৌলতদিয়া ঘাটের সঙ্গে চালু করা হয় ফেরি সার্ভিস। সেই সঙ্গে আরিচা-নগরবাড়ী হয়ে উঠে উত্তরবঙ্গ এবং আরিচা-দৌলতদিয়া হয়ে উঠে দক্ষিণ-পশ্চিম বঙ্গের সড়ক যোগাযোগের অন্যতম প্রধান প্রবেশ পথ। জানা যায়, ১৯৬৩ সালে ৩১ মার্চ কর্নফুলি নামে একটি ফেরী সার্ভিস দিয়ে আরিচা-দৌলতদিয়া নৌঘাটের যাত্রা শুরু হয়। স্বাধীনতার পর আরিচা ঘাট দেশের অন্যতম গুরত্বপুর্ন নৌযোগাযোগ মাধ্যম হয়ে উঠে এবং নৌবন্দরের স্বীকৃতি পায়। গড়ে তিন হাজার যানবাহন এবং পঞ্চাশ হাজার মানুষ পারাপার হোত এই ঘাট দিয়ে।   অবকাঠামো ও ধারনক্ষমতা  ১৯৬৩ সালের ৩১ মার্চ, একটি মাত্র গাড়ি আরিচা ঘাট থেকে নগরবাড়ি পৌঁছে দেবার মাধ্যমে যাত্রা শুরু এবং ভাড়া ছিল ৭৫ পয়সা। চালু অবস্থায় এখানে দুইটি ট্রাক টার্মিনাল ছিল, যার ধারনক্ষমতা ছিল এক হাজার ট্রাক।৪৫-৫০ হাজার মানুষের পারাপারের মাধ্যম ছিল এই আরিচা ঘাট, হকার এবং কুলির সংখ্যা ছিল আড়াই হাজারের উপরে। জমজমাট হোটেল রেস্টুরেন্টের সংখ্যা ছিল ৩শয়েরও বেশি। আবাসিক বোর্ডিং ছিল ১২০ থেকে ১২৫ টির মত। আরিচা ঘাটকে ঘিরে কর্মসংস্থান হয়েছিল ১০ হাজারেরও বেশি মানুষের।   আরিচা ঘাটের বিলুপ্তি  ১৯৯৭ সালে বঙ্গবন্ধু যমুনা সেতু উদ্বোধনের এবং একই সাথে যমুনা নদীর নাব্যতা কমে যাওয়ার মাধ্যমে আরিচা ঘাটের ব্যস্ততা অনেকখানি কমে যায়। সর্বশেষ ২০০২ এর ১৫ নভেম্বর শেষ দুইটা প্লাটুন টাগবোটের মাধ্যমে টেনে ৯ কিলোমিটার ভাটিতে পাটুরিয়া নৌঘাটে নিয়ে যাবার সাথে সাথে আরিচা নৌ ঘাট এর বাণিজ্যিক প্রবাহ বন্ধ হয়ে যায়। (তৎকালীন যমুনা বহুমুখি সেতু) চালু হলে আরিচা ঘাটে যাত্রী ও যানবাহনের চাপ কমতে থাকে। এর মাঝেই প্রকট হয় নাব্য সংকটও। ফলে ২০০১ সালে ফেরি ঘাটটি পাটুরিয়ায় স্থানান্তর করা হয়। এরপরই প্রাণহীন হয়ে পড়ে ঐতিহ্যবাহী আরিচা ঘাট। বিআইডব্লিউটিএ সূত্রে জানা গেছে, গত কয়েক মাস আগে প্রায় ১৪ কোটি টাকা ব্যয়ে এ নৌ-রুটের সচল করার জন্য কাজ শুরু হয়। ইতোমধ্যে ড্রেজিং করে নাব্য সংকট দূর করে রুট সচল করা হয়েছে। নির্মাণ করা হয়েছে ফেরি ওঠার অ্যাপ্রোচ রোড। উভয়ঘাটে ফেরি ভেড়ানোর জন্য পন্টুন স্থাপনসহ সব প্রস্তুতি সম্পন্ন করা হয়েছে। চলতি মাসের যে কোনও সময় আনুষ্ঠানিকভাবে ফেরি চলাচল উদ্বোধন করা হবে। সংশ্লিষ্টরা বলছেন, নৌরুটটি চালু হলে অল্প সময়ে দেশের পশ্চিম-উত্তরাঞ্চলের মানুষ ও পণ্যবাহী যানবাহন খুব সহজে রাজধানী ঢাকায় পৌঁছাতে পারবে।   মুক্তিযুদ্ধে আরিচা ঘাট  মুক্তিবাহিনী যুদ্ধের সময় একটি লঞ্চ, ফেরী, টার্মিনাল প্লাটুনসহ একটি লঞ্চ এবং উপকূল ঘাঁটি ডুবিয়ে দেবার ইতিহাস জানা যায়।   মাছধরা  ইলিশ এর জন্যে প্রসিদ্ধ আরিচা ঘাট। জাতীয় জেলেদের সমবায়ের সাবেক সহ সভাপতি সুদিপ্ত দাস জানান, এটা ইলিশ মাছ শিকারের জন্যে "প্রাইম স্পট"    ছবিঘর    তথ্যসূত্র   বিষয়শ্রেণী:মানিকগঞ্জ জেলা বিষয়শ্রেণী:বাংলাদেশের নদী বন্দর বিষয়শ্রেণী:বাংলাদেশের বন্দর
কাজান (মৃত্যু ১৩৪৬) ১৩৪৩ সালে তার মৃত্যুর আগ পর্যন্ত চাগতাই খানাতের খান ছিলেন।   জীবনী  কাজান ছিলেন চাগতাই রাজপুত্র ইয়াসাউর এর পুত্র যিনি ১৩১০ এর দশকে বিদ্রোহ করেছিলেন। সিংহাসনে আরোহণের পরে, তিনি ইউলুসের মধ্যে তার শক্তি বৃদ্ধি করার চেষ্টা করেছিলেন। এই পদক্ষেপগুলো আভিজাতদের ক্রোধ উস্কে দেয়। ফলে তারা কারাউনাস আমির কাজাঘানকে সমর্থন দেন। তারা দুজন ১৩৪৫ সালে যুদ্ধে লিপ্ত হয়েছিলেন। আয়রন গেটসের উত্তরে একটি যুদ্ধে কাজাঘান পরাজিত হয়েছিল। পরাজিত ও আহত কাজাঘান পিছু হঠেন, কিন্তু কাজান কারশিতে তার প্রাসাদে শীতকালীন সময় ব্যয় করার সিদ্ধান্ত নেয়। যার ফলে কাজাঘান তার বাহিনীকে পুনর্গঠনের সুযোগ পাায়। পরের বছর তিনি আবার কাজানের সেনাবাহিনীর সাথে যুদ্ধ করেছিলেন এবং এবার এটিতে তিনি পরাজিত হয়েছিলেন; যুদ্ধে কাজান নিহত হন।Grousset, p. 342  কাজানের মৃত্যুকে ট্রান্সোক্সিয়ানাতে চাগাতাই পরিবারের কার্যকর ক্ষমতার সমাপ্তি হিসেবে চিহ্নিত করা হয় (১৩৬০ থেকে ১৩৬৩ সাল পর্যন্ত সংক্ষিপ্ত সময় ছাড়া); আমিররা ইউলুসদের নিয়ন্ত্রণ দখল করে এবং খানরা কেবল নামেই রাজত্ব করেন।Manz, p. 43 পরবর্তী খান দানিশমেন্দজি ইউলুসদের কার্যকর নেতা কাজাঘানের হাতের পুতুলে পরিণত হন।   মন্তব্য    তথ্যসূত্র    গ্রোসেট, রিনি স্টেপেসের সাম্রাজ্য: মধ্য এশিয়ার ইতিহাস । ট্রান্স নাওমি ওয়ালফোর্ড রুটজার্স ইউনিভার্সিটি প্রেস: নিউ ব্রান্সউইক, এনজে, 1970।আইএসবিএন 0-8135-1304-9  মনজ, বিট্রিস ফোর্বস। তাম্বারলেনের উত্থান ও নিয়ম। কেমব্রিজ বিশ্ববিদ্যালয় প্রেস: কেমব্রিজ, 1989।আইএসবিএন 0-521-63384-2  বিষয়শ্রেণী:জন্মের সাল অজানা বিষয়শ্রেণী:১৩৪৬-এ মৃত্যু বিষয়শ্রেণী:চাগতাই খান বিষয়শ্রেণী:১৪শ শতাব্দীর এশিয়ার রাজশাসক বিষয়শ্রেণী:মঙ্গোল সাম্রাজ্যের মুসলিম